**O, Iubire scumpă!...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O, Iubire scumpă!...

O, Iubire scumpă şi curată

Ce izvorăşti din Dumnezeu,

În har şi milă-mbălsămată

Tu ai menirea cea bogată

De-a mântui, sufletul meu!

Tu ai puterea cea supremă

Ca să-mi redai viaţa eternă,

Căci ai purtat, ca diademă

Încrustată, pe-a Ta stemă

Coroana, de spini în bernă!

În faţa Ta, s-au prosternat

Plecându-se-n omagiu sfânt,

Toţi îngerii, ce Te-au urmat,

În lupta ce-ai avut de dat -

Să duci războiul pe pământ!

Şi lumile... cele prea sfinte

Ce au privit lupta cea mare,

S-au închinat arătând cinste

Că ai trecut peste morminte,

Că Tu-ai învins, biruitoare!

Pe veci rămâi, Iubire Sfântă

Ca şi-o pecete, -n venerare,

Căci mii de suflete Îţi cântă

Victorioasa-n veci izbândă -

Şi-acum şi-n lumea viitoare!

Flavius Laurian Duverna

13 ferbruarie 2015